Werdige grote vorscreven. Wetet, leven heren und vrundes, also gi mi to somere to screven umme dat erve, dat Kerstan Panthelitze verpandet hadde her Johanne Lören, des hebbe ik des vorbenomeden Kerstans vrouwe und erven vor mi gehat, und hebbe se de sake vorstan laten, und se hebben mi gesacht, dat se dat gerne seen, dat de erbenomde her Johan dat vorscreven erve vorkope, und soke sine penninge dar ane. Se gunnen des nemande lever danne eme. Anders nicht to desser tiit sunder Got beware ju gesunt. Gescreven to Rasaborch am nienjares dage. Thomas van Vitzen, ritter. Adress: Den erbaren heren borgermestere [und] radlude der stat to Revele sal desse bref*.